ඇමෙරිකානු බැංකු ගොඩනැගිල්ල, රේණුකා ගොඩනැගිල්ල, රොයිටර් ප්‍රවෘත්ති සේවයේ කාර්යාලය පිහිටි ගොඩනැගිල්ල, සෙලින්කෝ මන්දිරය, ආසන්නයේම තිබූ සෙසු ගොඩනැගිලිද එම දෙදරුම් කෑමට බඳුන් විය. අහස උසට දිවයන ගොඩනැගිලි අතරින් කළු දුමාරය අහස් කුස සිපගනිමින් තිබිණි. ගොඩනැගිලි සුන්බුන් අතර හිරවූ මිනිසුන්ගේත් හිස්ලුලූ අත දිවගිය මිනිසුන්ගේත් මරළතෝනි හඬ මුළු කොළඹ නගරය පුරා දෝංකාර දෙන්නට විය. ගිනිගනිමින් තිබූ ගොඩනැගිලිවල ඉහළ මාලවල කොටුවී සිටියවුන් ආධාර ඉල්ලා දිගටම කෑගැසූ අතර සිරවී සිටි පිරිස් බේරාගැනීම සඳහා හෙලිකොප්ටර් යානා යොදවා තිබුණත් අහස උසට නැගි කළු දුමාරය ඊට තදබල බාධාවක් වී තිබිණි. මෙලෙස ජනවාරි 31 වැනිදා කොළඹ නගරයම එකම අඳෝනාවක් කිරීමට කොටි ත්‍රස්තයෝ සමත්වූහ. බෝම්බය ගෙනාවේ කෙසේද? බොම්බය ගෙනා වාහනය කොළඹ නගරයේ ආරක්ෂක මුර කපොලු පසු කරමින් පැමිණියේ කෙසේද? බෝම්බයෙන් ඉලක්ක කළේ කුමක්ද? මහ බැංකුවට ඉලක්ක කළේ නම් අවට පිහිටි ගොඩනැගිලි විනාශවූයේ කෙසේද? යනාදී ගැටලු ආරක්ෂක අංශයන්හි අවධානයට ලක්වූයේ ඉන් අනතුරුවය.
කොළඹ නගරයම එකම අදෝනාවක් බවට පත්කලේ කව්ද?
කොටි ත්‍රස්තයෝ